钦定古今图书集成/明伦汇编/官常典/第637卷 > 陆万垓
## 钦定古今图书集成/明伦汇编/官常典/第637卷 > 陆万垓

按《福建通志》：“万垓，字天溥，平湖人。隆庆二年，知福宁
州。凡事剖决，瞬息成案。兵兴增赋，力为节缩，岁省金
六千有奇。客兵更戍，创造兵营于城外处之。编审图
里，析并州城，大得民心。盐价涌贵，捕治鹾奸，以通盐
法。每暇进诸生谈文。在任四年，至今凡称善政者，必
曰‘陆公’。”